Document ID: 31993L0002

ΟΔΗΓΙΑ 93/2/ΕΟΚ ΤΗΣ ΕΠΙΤΡΟΠΗΣ της 28ης Ιανουαρίου 1993 για την τροποποίηση του παραρτήματος ΙΙ της οδηγίας 66/402/ΕΟΚ του Συμβουλίου περί εμπορίας σπόρων προς σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 21α,
Εκτιμώντας:
ότι, σύμφωνα με τις σημερινές επιστημονικές και τεχνικές γνώσεις, φαίνεται ότι ορισμένες ποικιλίες βρώμης (Avena sativa) του τύπου «βρώμη η γυμνόκοκκος» είναι κατάλληλες για κτηνοτροφικούς σκοπούς 7 ότι, ωστόσο, είναι δύσκολο να παραχθούν σπόροι προς σπορά των εν λόγω ποικιλιών βλαστικής ικανότητας ίσης με αυτή που επιτυγχάνεται συνήθως με τους σπόρους προς σπορά άλλων ποικιλιών βρώμης 7 ότι, με τη οδηγία 88/506/ΕΟΚ (3), η Επιτροπή δήλωσε ότι, λόγω της εξέλιξης των επιστημονικών και τεχνικών γνώσεων, ήταν, σκόπιμο να μειωθεί, όσον αφορά τις ποικιλίες βρώμης του τύπου «βρώμη η γυμνόκοκκος» η ελάχιστη βλαστική ικανότητα από 85 % των καθαρών σπόρων προς σπορά, που προβλέπεται για τη βρώμη στο παράρτημα ΙΙ της οδηγίας 66/402/ΕΟΚ, στο 75 % 7 ότι η μείωση αυτή έπρεπε να εφαρμοσθεί μόνον μέχρι τις 31 Δεκεμβρίου 1992, ώστε να καταστεί δυνατή η συγκέντρωση και αξιολόγηση περαιτέρω τεχνικών πληροφοριών σχετικά με αυτές τις ποικιλίες 7 ότι από τις περειτέρω τεχνικές πληροφορίες προκύπτει ότι είναι σκόπιμο να συνεχισθεί η μείωση επ' αόριστον 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα ΙΙ σημείο 2.Β στοιχείο δ) της οδηγίας 66/402/ΕΟΚ αντικαθίσταται από το ακόλουθο κείμενο:
«δ) στην περίπτωση των ποικιλιών της Avena stativa που κατατάσσονται επισήμως ως ποικιλίες του τύπου "βρώμη η γυμνόκοκκος" η ελάχιστη βλαστική ικανότητα μειώνεται στο 75 % των καθαρών σπόρων προς σπορά. Στην περίπτωση αυτή, η επίσημη ετικέτα φέρει την ένδειξη "ελάχιστη βλαστική ικανότητα 75 %"».
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, ρυθμιστικές ή διοικητικές διατάξεις για να συμμορφωθούν προς τις διατάξεις της παρούσας οδηγίας μέχρι τις 31 Μαΐου 1993 το αργότερο. Τα κράτη μέλη ενημερώνουν σχετικά την Επιτροπή.
Όταν τα κράτη μέλη θεσπίζουν αυτές τις διατάξεις, οι διατάξεις αυτές περιλαμβάνουν παραπομπή στην παρούσα οδηγία ή συνοδεύονται από μία τέτοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 28 Ιανουαρίου 1993.

Labels: 12
3
17
6